CELEX: 62014TN0054
Language: el
Date: 2014-01-23 00:00:00
Title: Υπόθεση T-54/14: Προσφυγή της 23ης Ιανουαρίου 2014 — Goldfish κ.λπ. κατά Επιτροπής

8.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/28
            
         
      Προσφυγή της 23ης Ιανουαρίου 2014 — Goldfish κ.λπ. κατά Επιτροπής
      (Υπόθεση T-54/14)
      (2014/C 71/51)
      Γλώσσα διαδικασίας: η ολλανδική
      
         Διάδικοι
      
      
         Προσφεύγουσες: Goldfish BV (Zoutkamp, Κάτω Χώρες), Heiploeg BV (Zoutkamp), Heiploeg Beheer BV (Zoutkamp) και Heiploeg Holding BV (Zoutkamp) (εκπρόσωποι: P. Glazener και B. Winters, δικηγόροι)
      
         Καθής: Ευρωπαϊκή Επιτροπή
      
         Αιτήματα των προσφευγουσών
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει, εν όλω ή εν μέρει, την απόφαση που απευθύνθηκε, μεταξύ άλλων, στις προσφεύγουσες·
               
            
                  —
               
               
                  να ακυρώσει, άλλως να μειώσει, το επιβληθέν στις προσφεύγουσες πρόστιμο·
               
            
                  —
               
               
                  να λάβει κάθε μέτρο που κρίνει αναγκαίο·
               
            
                  —
               
               
                  να καταδικάσει την Ευρωπαϊκή Επιτροπή στα έξοδα της παρούσας δίκης.
               
            
         Λόγοι ακυρώσεως και κύρια επιχειρήματα
      
      Οι προσφεύγουσες προσβάλλουν την απόφαση της Επιτροπής της 27ης Νοεμβρίου 2013, εκδοθείσα στο πλαίσιο διαδικασίας βάσει του άρθρου 101 ΣΛΕΕ (ΑΤ.39633–Γαρίδες).
      Προς στήριξη της προσφυγής τους, οι προσφεύγουσες προβάλλουν τρεις λόγους ακυρώσεως.
      
                  1)
               
               
                  Ο πρώτος λόγος αφορά παράβαση του άρθρου 101 ΣΛΕΕ και του άρθρου 2 του κανονισμού 1/2003 (1), λόγω της χρήσεως των ηχογραφήσεων που πραγματοποίησε μυστικά η Επιτροπή, ως αποδείξεως παραβάσεως του άρθρου 101 ΣΛΕΕ.
               
            
                  2)
               
               
                  Ο δεύτερος λόγος αφορά παράβαση του άρθρου 101 ΣΛΕΕ και του άρθρου 2 του κανονισμού 1/2003, λόγω της χρήσεως του απομαγνητοφωνημένου κειμένου των ηχογραφήσεων που πραγματοποίησε μυστικά η Επιτροπή, ως αποδείξεως παραβάσεως του άρθρου 101 ΣΛΕΕ.
               
            
                  3)
               
               
                  Ο τρίτος λόγος αφορά παράνομη άρνηση εφαρμογής του σημείου 35 των κατευθυντηρίων γραμμών περί προστίμων (2), καθόσον η Επιτροπή αρνήθηκε να λάβει υπόψη την αδυναμία των προσφευγουσών να πληρώσουν το πρόστιμο.
               
            
         (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ L 1, σ. 1).
      
         (2)  Κατευθυντήριες γραμμές για τη μέθοδο υπολογισμού των προστίμων που επιβάλλονται κατ’ εφαρμογή του άρθρου 23, παράγραφος 2, σημείο α', του κανονισμού (ΕΚ) 1/2003 (ΕΕ 2006, C 210, σ. 2).